CELEX: C2005/182/12
Language: sl
Date: 2005-07-23 00:00:00
Title: Sodba Sodišča (prvi senat) z dne 2. junija 2005 v zadevi C-266/03: Komisija Evropskih skupnosti proti Velikemu vojvodstvu Luksemburg (Neizpolnitev obveznosti države — Pogajanja, sklenitev, ratifikacija in uveljavitev bilateralnih sporazumov s strani ene države članice — Prevoz blaga ali oseb po celinskih plovnih poteh — Zunanja pristojnost Skupnosti — Člen 10 ES — Uredbi (EGS) št. 3921/91 in (ES) št. 1356/96))

23.7.2005   
            
            
               SL
            
            
               Uradni list Evropske unije
            
            
               C 182/6
            
         
      SODBA SODIŠČA
   
   (prvi senat)
   z dne 2. junija 2005
   v zadevi C-266/03: Komisija Evropskih skupnosti proti Velikemu vojvodstvu Luksemburg (1)
   
   (Neizpolnitev obveznosti države - Pogajanja, sklenitev, ratifikacija in uveljavitev bilateralnih sporazumov s strani ene države članice - Prevoz blaga ali oseb po celinskih plovnih poteh - Zunanja pristojnost Skupnosti - Člen 10 ES - Uredbi (EGS) št. 3921/91 in (ES) št. 1356/96))
   (2005/C 182/12)
   Jezik postopka: francoščina
   V zadevi C-266/03, Komisija Evropskih skupnosti (zastopnik: C. Schmidt et M. W. Wils) proti Velikemu vojvodstvu Luksemburg (zastopnik: S. Schreiner), zaradi tožbe zaradi neizpolnitve obveznosti na podlagi člena 226 ES, vložene dne 18. junija 2003, je Sodišče (prvi senat), v sestavi P. Jann, predsednik senata, R. Silva de Lapuerta (poročevalka), K. Lenaerts, S. von Bahr in K. Schiemann, sodniki, generalni pravobranilec: P. Léger, sodni tajnik: R. Grass, dne 2. junija 2005 razglasilo sodbo, katere izrek se glasi:
   
               1.
            
            
               Veliko vojvodstvo Luksemburg, s tem da se je pogajalo, sklenilo, ratificiralo in uveljavilo
               
                           —
                        
                        
                           Sporazum med vlado Velikega vojvodstva Luksemburg in vlado Zvezne Republike Češke in Slovaške o prevozu po celinskih plovnih poteh, podpisan v Luxembourgu dne 30. decembra 1992,
                        
                     
                           —
                        
                        
                           Sporazum med vlado Velikega vojvodstva Luksemburg in vlado Romunije o prevozu po celinskih plovnih poteh, podpisan v Bukarešti dne 10. novembra 1992, in
                        
                     
                           —
                        
                        
                           Sporazum med vlado Velikega vojvodstva Luksemburg in vlado Republike Poljske o prevozu po celinskih plovnih poteh, podpisan v Luxembourgu dne 9. marca 1994,
                        
                     ne da bi sodelovalo ali se posvetovalo s Komisijo Evropskih skupnosti, ni izpolnilo obveznosti iz člena 10 ES.
            
         
               2.
            
            
               V preostalem delu se tožba zavrne.
            
         
               3.
            
            
               Komisija Evropskih skupnosti in Veliko vojvodstvo Luksemburg nosita svoje stroške.
            
         
      (1)  UL C 200, 23.8.2003.